Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2671

b) a tárolt fûtõelem geometria olyan megváltozását, amely károsan hat a hõátviteli folyamatra, vagy megakadályozza a fûtõelem kivételét a tároló pozícióból. 4.152. Lehetõség szerint törekedni kell arra, hogy a hõelvezetés passzív rendszerû, csak minimális karbantartást igénylõ rendszerekkel megoldható legyen. Aktiv hûtõ rendszerek alkalmazása esetén igazolni kell azok megbízhatóságát és azt, hogy a tartalékképzés a lehetséges üzemzavari helyzetek figyelembevételével történt. 4.153. Amennyiben az üzemanyag tárolása inert gáz közegben történik, úgy a tervezés során a gáz meglétét ellenõrzõ, szükség esetén azt pótló rendszert kell kialakítani. 4.154. A száraz tárolóban keletkezõ hõmennyiség megbízható mérését a tervben biztosítani kell. Amennyiben ez a technológiai rendszer sajátosságaiból adódóan ésszerûen nem megoldható, a Hatósággal egyeztetett számítási módszert kell alkalmazni. 4.3.3. A száraz tároló konstrukciójával kapcsolatos tervezési követelmények 4.155. A konstrukció és az átmeneti tároló rendszereinek építészeti kialakítása biztosítsa, hogy a konténer típusú, önálló modulokból felépített száraz tárolók földrengés esetén se boruljanak fel, a méretezési földrengés következtében elmozdulásuk hatására a biztonsági rendszerek és a tárolt üzemanyag ne sérüljenek. 4.156. Tervezési célkitûzés a fûtõelem meghibásodásának kizárása normál üzemi állapotokban, a várható üzemi események és a feltételezett üzemzavarok során, továbbá a fûtõelem hûthetõségének fenntartása az üzemeltetés folyamán. Ezen célkitûzések figyelembevétele érdekében az üzemanyag tárolási hõmérséklet határértékeit megfelelõ mértékû biztonsági tartalékkal kell meghatározni. 4.157. Az átmeneti tároló szerkezeti részegységeit oly módon kell tervezni, hogy a megvalósítás (gyártás és szerelés) és üzemeltetés során a biztonság szempontjából fontos rendszerek, rendszerelemek vizsgálatát és ellenõrzését el lehessen végezni. 4.158. Gondoskodni kell megfelelõ ellenõrzési és vizsgálati program összeállításáról a rendszerek, rendszerelemek anyagának megfigyelésére, melynek végrehajtásával meghatározható, hogy a sugárzás, a mechanikai, termikus és vegyi igénybevétel milyen hatást váltanak ki a szerkezeti anyagok és a hegesztési varratok állapotában és ezen keresztül a biztonság szempontjából fontos rendszerek, rendszerelemek üzemének megbízhatóságában. 4.159. Az átmeneti tárolóban, az alkalmazott mûszaki megoldástól függõen, a tárolóegységbe helyezést megelõzõen, vagy az onnan történõ kivétel után, a kiégett üzemanyag ideiglenes biztonságos elhelyezését meg kell oldani. 4.160. A tárolócsõ vagy kosár védõgázzal töltött és hermetikusan lezárt térfogatában az üzemanyag burkolat sérülés következtében a hasadványok kiszabadulnak. Az így kialakuló túlnyomás értékét a kellõ konzervativizmussal kell figyelembe venni. 4.4. A NUKLEÁRIS ÜZEMANYAG KEZELÕ, ÁTRAKÓ RENDSZEREK 4.4.1. Alapelvek 4.161. A nukleáris üzemanyag kezelõ és átrakó rendszerek megfelelõ tervezésével biztosítani kell, hogy a kiégett üzemanyag kezelési mûveletek biztonságosak legyenek, a normál üzem, a várható üzemi események és feltételezett üzemzavarok alatt a nukleáris üzemanyag, a tároló és szállítóeszközök ne sérüljenek. 4.162. Amennyiben az átmeneti tárolóban az üzemanyag kötegek egyenkénti mozgatása szükséges, intézkedéseket kell tenni az üzemanyag leejtésének megakadályozására. A helyiségek, berendezések és a konstrukció helyes kialakításával biztosítani kell, hogy egy ilyen üzemzavari esemény eredményeként se sérüljön az üzemanyag köteg oly mértékben, aminek következtében a tároló vagy szállító szerkezetben való elhelyezést megakadályozó deformáció állna be. 4.163. Amennyiben az átmeneti tárolóban az üzemanyag kötegek mozgatása csoportosan történik, az alkalmazott tartószerkezet (kosár, konténer) méretezése biztosítsa, hogy a tároló konstrukciójából adódó maximális üzemzavari igénybevétel során az üzemanyag kötegek hermetikussága nem sérül. 4.4.2. A nukleáris üzemanyag kezelõ, átrakó rendszerek kialakítására vonatkozó tervezõi elõírások 4.164. A nukleáris üzemanyag mozgatására szolgáló rendszereket az üzemanyag, illetve az alkalmazott technológiától függõen, az üzemanyagot tartalmazó szállítási és tárolási egységek ejtésére kell méretezni. 4.165. A terv lehetõség szerint irányozza elõ a nukleáris üzemanyag kezelõ és átrakó rendszerekben a védelmi ablakok, vagy zártláncú TV kamerák alkalmazását az üzemeltetõ személyzet tájékoztatására minden olyan helyen, ahol az üzemanyag megfogása, emelése, pozicionálása történik. 4.166. A nukleáris üzemanyag kezelõ és átrakó rendszerekben a kötegek megfogása csak olyan megfogásbiztos szerkezettel történhet, amely vagy biztosan fogja az emelt egységet, vagy ellenkezõ esetben nem emeli meg. A már megfogott köteg elengedése csak külsõ erõ hatására történhet. A betáplálás kimaradása esetén a megfogó az emelt egységet ne engedje el. A meghibásodott megfogók üzemzavari oldását biztosítani kell. 4.167. A nukleáris üzemanyag mozgatására szolgáló rendszereket kézi mûködtetéssel is el kell látni, amely biztosítja az üzemanyag biztonságos pozícióba helyezését a betáplálás kimaradás esetén. 4.168. Amennyiben az üzemanyag tárolásra való elõkészítése során hõfejlõdéssel járó tevékenységekre (hegesztés, köszörülés stb.) kerül sor, intézkedések szükségesek a hidrogén fejlõdés korlátozására, illetve robbanásveszélyes koncentrációk kialakulásának megakadályozására. 4.5. A NUKLEÁRIS ÜZEMANYAG TELEPHELYEN BELÜLI SZÁLLÍTÁSA 4.5.1. Alapelvek 4.169. Amennyiben a jelen szabályzat szerint megvalósuló rendszerek, rendszerelemek az atomerõmûben is alkalmazásra kerülnek, a technológiai kialakítás az atomerõmû követelményeivel is összhangban legyen. 4.170. Az átmeneti tároló terveiben az atomerõmû telephelyén a nukleáris üzemanyag szállítására szolgáló összes konténer kiszolgálásának feltételeit biztosítani kell. 4.171. A nukleáris üzemanyag telephelyen belûli szállítására szolgáló konténer üzemeltetésének feltételeit, a benne elhelyezhetõ kiégett üzemanyag paramétereit a Hatósággal jóvá kell hagyatni. 4.5.2. A szállító rendszerek kialakítása 4.172. A szállítókonténer üzemeltetési utasításaiba bele kell venni azokat a fejezeteket, amelyek a létesítmény normál üzemeltetését, az üzemeltetés során várható eseményeket, a tervezéskor feltételezett üzemzavarokat érintik. 4.173. A szállítókonténer üzemeltetési utasításai tartalmazzanak eljárásrendet a kiégett üzemanyag nyilvántartására a konténerben való elhelyezés és a kirakás során. 4.174. A nukleáris üzemanyag szállítókonténert csak az adott típusra jóváhagyott emelési segédeszközökkel (keret, traverz stb.) szabad üzemeltetni. 4.175. A szállítókonténer feleljen meg az atomerõmûben való alkalmazás feltételeinek, ellenkezõ esetben külön közbensõ átrakórendszer kialakítása szükséges. 4.176. A szállítókonténer a lehetõség szerint jól dekontaminálható bevonattal rendelkezzen. 4.177. A szállítókonténer feleljen meg a telephelyi viszonyokból adódó ejtési feltételeknek. 4.178. A szállítókonténer biztonsági rendszereinél és rendszerelemeinél a funkciópróbák, karbantartás és felülvizsgálat gyakoriságát, lefolytatásának követelményeit a tervezés során úgy kell meghatározni, hogy azok összhangban legyenek a biztonsági rendszer, rendszerelem biztonsági osztályba sorolásával. 4.6. MÛSZEREZÉS, INFORMÁCIÓ ÉS IRÁNYÍTÁSTECHNIKA 4.6.1. Alapelvek 4.179. Ellenõrzõ és mérõ mûszerezést kell biztosítani a normál üzem, a várható üzemi események és feltételezett üzemzavarok alatt a biztonsági funkciók, rendszerek, rendszerelemek ellenõrzésére. Külön figyelmet kell fordítani azon rendszerek, rendszerelemek üzemi paramétereire, amelyek befolyásolhatják a remanens hõ elvezetését, a fûtõelem és az átmeneti tároló integritását, továbbá azon információkra, amelyek szükségesek az átmeneti tároló biztonságos és megbízható üzemeltetéséhez. 4.180. Ha a gyakorlatban nem megoldható a fizikai paraméter mérése, biztosítani kell az üzemzavari esemény észlelése érdekében, hogy a helyette figyelembe vett származtatott érték szoros fizikai és idõbeni kapcsolatban álljon a detektálandó eseménnyel. Az átvitel során minden zavarást, információt eltorzító körülményt meg kell vizsgálni és intézkedni kell a zavarás lehetõ legkisebbre történõ csökkentésérõl. 4.181. Biztosítani kell, hogy biztonsági rendszer, rendszerelem mûszer- és irányítástechnikai konfigurációja, mûködtetõ logikája vagy a hozzátartozó adatok ne legyenek megváltoztathatók olyan alkalmi vagy készen található karbantartói vagy teszt megoldásokkal, amelyek nem speciálisan tervezettek és biztosítottak, vagy nem állnak szigorú adminisztratív kontroll alatt. 4.182. Megfelelõ kommunikációs rendszert kell kiépíteni a különbözõ helyszínek közötti információáramlás és utasítás továbbítás céljából. Kommunikációs kapcsolatot kell biztosítani olyan külsõ szervezetek felé is, akiknek a tevékenységére szükség lehet normál üzem, várható üzemi esemény és feltételezett üzemzavar során. A kommunikációs rendszerek semmilyen káros vagy zavaró hatással nem lehetnek a biztonsági irányítástechnikai rendszerekre, rendszerelemekre. 4.183. A mûszer- és irányítástechnikai rendszerek kialakításával és alkalmazásával biztosítani kell az átmeneti tároló biztonsága szempontjából fontos paraméterek mérését, az egyes rendszereknek, rendszerelemeknek adott utasítások és a mérési eredmények automatikus regisztrálását, archiválási lehetõségét olyan módon, hogy a várható üzemi események és feltételezett üzemzavarok nyomon követése, késõbbi idõpontban történõ elemzése elvégezhetõ legyen. 4.184. A mérési tartománynak le kell fednie a mért paraméter változásának teljes tartományát, beleértve a várható üzemi események és a feltételezett üzemzavarok jellemzõ értéktartományát is. Szükség esetén több, egymást átfedõ vagy szorosan illeszkedõ méréshatárú mérõrendszert kell alkalmazni. 4.185. Megfelelõ vezérlési és szabályozási eszközöket kell alkalmazni üzemi paraméterek és rendszerek, rendszerelemek elõírt üzemi tartományban tartása céljából, amelyek idõben és stabil módon válaszolnak az üzemelésben bekövetkezõ zavarokra. 4.186. Az ellenõrzõ és mérõmûszerek egy részének alkalmasnak kell lennie arra, hogy információt adjanak az átmeneti tároló állapotáról a tervezésen túli üzemzavarok, baleset kialakulása során is, a balesetelhárítási döntéshozatal számára. 4.187. Meg kell határozni a minimális, biztonsággal kapcsolatos mûszerezést, mellyel az átmeneti tároló üzemeltetése megengedhetõ. A minimális mûszerezés alkalmasságát igazolni kell. Biztosítani kell a biztonsági és ellenõrzõ irányítástechnikai rendszerek elválasztását, illetve ezek visszahatásmentességét. 4.188. Az üzemzavari állapotra utaló jelzések nem lehetnek önnyugtázóak, függetlenül attól, hogy a kezdeti esemény fenn áll vagy sem. A személyzet számára szóló jelzések a határérték túllépés megszûnése után is csak a személyzet beavatkozásával legyenek nyugtázhatóak. 4.189. A biztonsági irányítástechnikai rendszerek villamos betáplálása olyan forrásból történjék, amelynek megbízhatósága összhangban van az irányítástechnikai rendszer, rendszerelem fontosságával. A mûszeres ellenõrzés, vészjelzés és kommunikációs feladatokat ellátó berendezések villamos betáplálását szünetmentes forrásról kell biztosítani. Amennyiben a biztonsági jelentésben elemzett üzemzavari folyamatok lassú lefolyása következtében a telephelyi villamos betáplálás idõben helyreállítható, a szünetmentes mûszeres ellenõrzéstõl el lehet tekinteni. 4.190. Ki kell elemezni az összes lehetséges és elõrelátható módját annak, ahogy az irányítástechnikai rendszerek – akár kétszeres meghibásodás következtében – üzemzavart okoznak. 4.191. Számítógép vagy más programozható eszköz biztonsági funkcióra való alkalmazásakor igazolni kell, hogy a programozható eszköz és a program tervezése, gyártása és installációja kielégíti a biztonsági követelményeket. 4.192. A biztonsággal kapcsolatos mûszerek és irányítástechnika esetében a megbízhatóság, a pontosság, a stabilitás, a válaszidõk, a méréshatárok és a leolvashatóság követelményeinek összhangban kell lenniük az elvárt feladatokkal. 4.193. A biztonsági ellenõrzõ és mérõkészülékeket úgy kell tervezni, hogy a készülék meghibásodása vagy a mérendõ mennyiség méréshatáron kívülre kerülése megfelelõ kijelzés révén, vagy valamilyen egyéb megbízható módon észlelhetõ legyen. 4.194. Az átmeneti tároló biztonságos és megbízható üzemeltetéséhez szükséges rendszerek, különös tekintettel az optikai rendszerekre, a várható környezeti viszonyok és sugárdózis figyelembevételével legyenek kialakítva. 4.195. Az átmeneti tárolóban, s különösen a kiégett üzemanyaggal végzett, vizuális ellenõrzést igénylõ mûveletekhez jó megvilágítottsági körülményeket kell biztosítani. 4.196. A nukleáris üzemanyag nyilvántartására vonatkozó nemzetközi egyezmények és hazai jogszabályok követelményeinek betartását ellenõrzõ rendszereket a létesítmény terveiben elõ kell irányozni. 4.6.2. Vezénylõ 4.197. Amennyiben az átmeneti tárolási technológia olyan, hogy vezénylõt kell kialakítani az üzemi állapotokban és tervezési üzemzavarok során az átmeneti tároló biztonságos állapotban tartására irányuló tevékenységek végrehajtására, úgy a vezénylõt úgy kell kialakítani, hogy a rendszer, rendszerelem hibák esetlegesen fellépõ hatásai ne veszélyeztessék a vezénylõtermi munkavégzést. A vezénylõ kialakítás szükségességét a lehetséges üzemzavari helyzetek figyelembevételével kell meghatározni. 4.198. Amennyiben vezénylõ létesül, elégséges kijelzõ beavatkozó és archiváló eszközöknek kell az operátor rendelkezésére állnia, és ezen kívül megfelelõ helyeken biztosítani kell:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes